Паколькі класічная рэстытуцыя далёка не заўсёды можа вырашыць праблемы вяртання прадметаў у Беларусь, перспектыўным шляхам вырашэння праблемы з’яўляецца праца з міжнароднымі аўкцыёнамі, на якіх досыць часта з’яўляюцца прадметы, звязаныя з гісторыяй і культурай нашай краіны. На жаль, працэдура закупкі прадметаў не дазваляе музеям непасрэдна ўдзельнічаць у працы аўкцыёнаў, з-за чаго вельмі шмат прадметаў не атрымліваецца вярнуць на радзіму. I ці разглядаецца магчымасць спрашчэння мытных працэдур пры ўвозе культурных каштоўнасцей музеямі для папаўнення дзяржаўнага музейнага фонду?